**Referat fra ledermøte torsdag 13. februar 2020.**

**Tilstede:** Skien Travklubb, Bamble Travlag, Helgen og Holla Travklubb, Drangedal Travselskap, Siljan Travklubb, Melum og Solum Travklubb, Porsgrunn og Omegn Travselskap, Fyresdal Tråvlag og Øvre Telemark Tråvlag

I tillegg møtte travtrenere Alexander Heisholt, Tom Erik Solberg og Jan-Rune Gaustad

Totalt var 9 av forbundets 15 lag representert.

**Møtet ble innledet ved at leder informerte om forbundets stilling i forhold til TT as, og påpekte at det var lagene i form av sin eierrolle som eventuelt kan stille krav til styre og administrasjon i driverselskapet.**

**Agenda:**

* **Klosterskogen Travbane – baneforhold/drift**

Det ble rettet sterk kritikk over baneforholdene som har blitt tilbudt eiere og trenere i vinter. Brev med krav om tilbakemelding på tiltak sendes styret og administrasjon.

Det oppfordres også til at det gjenopprettes et sportsutvalg som kan samarbeide med administrasjon/vaktmester vedrørende drift og vedlikehold av bane og treningsområder.

* **Høringsforslag lisensbestemmelser og løpsreglement**

Lagene oppfordres til å gjennomgå tilsendte høringsforslag og komme med sine innspill til forbundet innen 25.02.20

* **Eventuelt**

**Mønstringsløp**

Lag oppfordres til å innføre en godtgjørelse til de av sine medlemmer som gjennomfører mønstringsløp i 2020 da tilskuddsordningen fra DNT har bortfalt. Styret i TTF vil vurdere bruk av avsatte midler på kommende styremøte.

**Saker til behandling på GF i TTF frist 20.02.20**

**Innsendelse av årsrapport frist 15.02.20**

**Påmelding påskedugnad frist 15.02.20**